b'\n_START_ARTICLE_\nMetoprolol\n_START_SECTION_\nMetode de utilizare\n_START_PARAGRAPH_\nAcesta este disponibil sub form\xc4\x83 de suspensie oral\xc4\x83 sau poate fi administrat intravenos. Adesea, medicamentul este administrat de dou\xc4\x83 ori pe zi. Exist\xc4\x83 un comprimat cu eliberare prelungit\xc4\x83 care se administreaz\xc4\x83 o dat\xc4\x83 pe zi. Metoprolol poate fi utilizat \xc3\xaen combina\xc8\x9bie cu hidroclorotiazid\xc4\x83 \xc3\xaentr-o singur\xc4\x83 tablet\xc4\x83.\n_START_SECTION_\nEfecte secundare\n_START_PARAGRAPH_\nReac\xc8\x9biile adverse cele mai des \xc3\xaent\xc3\xa2lnite includ tulbur\xc4\x83rile de somn, senza\xc8\x9bia de oboseal\xc4\x83, senza\xc8\x9bia de le\xc8\x99in \xc8\x99i disconfortul abdominal. Dozele mari pot cauza o intoxica\xc8\x9bie sever\xc4\x83. Nu a fost exclus riscul \xc3\xaen timpul sarcinii. Se pare c\xc4\x83 nu prezint\xc4\x83 probleme \xc3\xaen cazul al\xc4\x83pt\xc4\x83rii. Este necesar\xc4\x83 o aten\xc8\x9bie sporit\xc4\x83 \xc3\xaen cazul celor cu afec\xc8\x9biuni ale ficatului sau astm. \xc3\x8en cazul \xc3\xaentreruperii tratamentului, aceasta ar trebui efectuat\xc4\x83 lent pentru nu cauza alte probleme de s\xc4\x83n\xc4\x83tate.\n_START_SECTION_\nIstoric, societate \xc8\x99i cultur\xc4\x83\n_START_PARAGRAPH_\nMetoprolol a fost produs pentru prima oar\xc4\x83 \xc3\xaen 1969. Acesta se afl\xc4\x83 pe lista medicamentelor esen\xc8\x9biale publicat\xc4\x83 de Organiza\xc8\x9bia Mondial\xc4\x83 a S\xc4\x83n\xc4\x83t\xc4\x83\xc8\x9bii, cuprinz\xc3\xa2nd cele mai importante medicamente dintr-un sistem medical de baz\xc4\x83. Este disponibil sub forma unui medicament generic. \xc3\x8en 2013, Metoprolol s-a pozi\xc8\x9bionat pe locul 19 \xc3\xaen topul medicamentelor prescrise de medici \xc3\xaen Statele Unite ale Americii.'